open-index/open-wikipedia-markdown huggingface dataset:
மைலா ஆஞ்சல்

**மைலா ஆஞ்சல்**  *(Maila Aanchal)*  (இந்தி: मैला आंचल; ஆங்கிலம்: The Soiled Border) என்பது பனிசுவர் நாத் ரேணுவால் 1954ஆம் ஆண்டில் எழுதப்பட்ட ஓர் இந்தி மொழிப் புதினம் ஆகும். பிரேம்சந்தின் கோதானுக்குப் பிறகு, இந்தி இலக்கிய மரபில் 'மைலா ஆஞ்சல்' மிக முக்கியமான இந்திப் புதினமாகக் கருதப்படுகிறது. இது இந்தியில் "அஞ்சலிக் உபன்யாஸ்" வட்டாரமொழி வழக்கு புதின வகையின் மிகச்சிறந்த எடுத்துக்காட்டுகளில் ஒன்றாகும்.

## முக்கியத்துவம்

மைலா ஆஞ்சல், பனிசுவர் நாத் ரேணு எழுத்தாளரின் முதல் புதினம் ஆகும். மேலும் இந்தப் புதினம் இவரை இந்திமொழி இலக்கியத்தில் ஒரு தீவிர எழுத்தாளராக நிலைநிறுத்தியது. இந்தப்புதினம் இந்திமொழி புதினங்களில் நிலவிய கதைசொல்லும் பாணிகளை அடியோடு மாற்றியமைத்ததுடன், இந்திப் புதினங்களின் கட்டமைப்பையும் மாற்றியது. இது இந்தியை ஒரு மொழியாகக் கற்பதற்குப் பங்களித்துள்ளது. மேலும் இந்திமொழி பாடத்திட்டத்தின் முக்கிய அங்கமாகவும் விளங்குகிறது.

பின்னர் பனிசுவர் நாத் ரேணுவுக்கு இந்தியாவின் நான்காவது உயரிய குடிமை விருதுகளில் ஒன்றான பத்மசிறீ விருது வழங்கப்பட்டது.

## உள்ளடக்கம்

இந்தப் புதினம் சமூகப்பிரச்சனையை மையப்படுத்திய ஒரு சமூகப் புதினமாகத் திகழ்கிறது. இது வெள்ளையனே வெளியேறு இயக்கத்தின் போது வடகிழக்கு பீகாரின் ஒரு தொலைதூர கிராமத்தில் வசிக்கும் ஒரு சிறிய மக்கள் குழுவின் சோதனைகளையும் துன்பங்களையும் விவரிக்கிறது. அப்பகுதியின் முதல்  மருத்துவரான டாக்டர்.அலக் நிரஞ்சனால் ஈர்க்கப்பட்டு, அக்காலத்தில் மக்களைக் கவனித்துக் கொண்ட ஒரு இளம் மருத்துவர் தக்தார் பாபு பற்றிய குறிப்பும் இதில் உள்ளது.     கிராமப்புற மக்களின் வட்டாரமொழி வழக்கு, வாழ்க்கை முறை, மூடநம்பிக்கைகள் மற்றும் நம்பிக்கைகள், பண்டிகைகள் மற்றும் கலாச்சாரம் ஆகியவற்றின் மூலம் உள்ளூர் சாயல் இதில் பிரதிபலிக்கப்படுவதால், இது உண்மையான அர்த்தத்தில் ஒரு வட்டாரமொழி நாவலாகும். கதாபாத்திரங்கள் அந்தப் பகுதிக்கு ஏற்றவாறு அமைந்துள்ளன. மேலும் அவை வட்டாரத்தின் குணாதிசயங்களால் வழிநடத்தப்படுகின்றன. அந்தப் பகுதி ஒரு உயிருள்ள கதாபாத்திரமாக மாறி, கதாபாத்திரங்களைப் பேரழிவிற்கு இட்டுச் செல்வதில் பெரும் பங்கு வகிக்கிறது.

## தழுவல்

இந்தப்புதினத்தின் தொலைக்காட்சித் தழுவலான 'மைலா ஆஞ்சல்', 1990ஆம் ஆண்டில் இந்திய தேசிய பொது ஒளிபரப்பு நிறுவனமான டிடி நேசனலில் ஒளிபரப்பப்பட்டது.

## மேற்கோள்கள்

## வெளிப்புற இணைப்புகள்
* 

பகுப்பு:இந்தி புதினங்கள்
பகுப்பு:பீகாரின் பண்பாடு
பகுப்பு:இந்தியப் பண்பாடு
பகுப்பு:இந்திய அபுனைவு நூல்கள்
பகுப்பு:1954 படைப்புகள்
பகுப்பு:ஆண்டு வாரியாக நூல்கள்
தாந்த்லா சட்டமன்றத் தொகுதி

**தாந்த்லா சட்டமன்றத் தொகுதி** *(Thandla Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது ஜாபூவா மாவட்டத்தில் அமைந்துள்ளது. தாந்த்லா, இரத்லம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
கடலைமாவு இனிப்புத்துண்டம்

**கடலைமாவு இனிப்புத்துண்டம்** *(Besan chakki)*  என்பது கடலை மாவு , நெய் மற்றும் சீனியிலிருந்து தயாரிக்கப்படும் ஒரு பாரம்பரிய இந்திய இனிப்பாகும். இது கடலைமாவு சக்கி ,கடலைமாவு கத்லி, கடலைமாவு கண்ட்லி,மற்றும் கடலைமாவு பர்ஃபி என்றும் அழைக்கப்படுகிறது.இந்த இனிப்புப் பண்டம் பெரும்பாலும் நறுமணப்பொருளானஏலக்காய் சேர்த்து சுவையூட்டப்பட்டு, உலர்ந்தகொட்டைகள் கொண்டு அலங்கரிக்கப்படுகிறது. இந்த இனிப்புப் பண்டம், நெய்யில் கடலை மாவை மெதுவாக வறுப்பதால் கிடைக்கும் அதன் உறுதியான, சாக்கோலேட் மிட்டாய் போன்ற தன்மை மற்றும் செறிவான, கொட்டைச் சுவைக்காக அறியப்படுகிறது. இது வடஇந்தியா  மற்றும் மேற்கு இந்தியா முழுவதும் பிரபலமாக இருந்தாலும், இதன் தோற்றம் இராசத்தானுடன் மிகவும் நெருக்கமாக தொடர்புடையது. இராசத்தானில் கடலை மாவு, இனிப்பு மற்றும் காரசாரமான உணவுகளில் ஒரு முக்கிய மூலப்பொருளாகும்.    இது இராசத்தானிய  கலாச்சார உணவுமுறை சமையலில், குறிப்பாக மார்வாரி சமூகத்தினரிடையே ஒரு முக்கிய இடத்தைப் பிடித்துள்ளது. மேலும் இது பொதுவாக பண்டிகைகள், திருமணங்கள் மற்றும் மத நிகழ்வுகளின் போது தயாரிக்கப்படுகிறது. 

## சொற்பிறப்பியல்

கடலைமாவு இனிப்புத்துண்டம் எனப்படும் பேசன் சக்கி என்பது *பேசன்* மற்றும் *சக்கி* ஆகிய இரண்டு சொற்களின் கூட்டுச்சொல் ஆகும். பேசன் என்பது கடலை மாவைக் குறிக்கிறது மற்றும் இது சமசுகிருத மொழி வார்த்தையான வேசனா என்பதிலிருந்து பெறப்பட்டது.  சக்கி என்ற சொல் சமஸ்கிருத வார்த்தையான சக்ரிகா என்பதிலிருந்து பெறப்பட்டது.

## தயாரிப்பு முறை

பால் அல்லது தண்ணீரில்  சர்க்கரை சேர்க்கப்பட்டு கொதி வந்தவுடன், வறுத்த கடலை மாவைச் சேர்த்து  கெட்டியாகவும் மென்மையாகவும் இருக்கும் வரை சமைக்க வேண்டும்.கோவா எனப்படும் அடிப்படைக் கலவையிலிருந்து கிடைக்கும் பசை போன்ற பதம் வரும் வரை கலக்கப்படுகிறது. இந்தக் கலவை பொதுவாக பால் கெட்டியாகும் வரை சூடுபடுத்தப்பட்டு, பின்னர் வைரம், சதுரம் அல்லது சில சமயங்களில் வட்டம் போன்ற வெவ்வேறு வடிவ அச்சுகளில் இடப்படுகிறது.

இது பொதுவாக நறுக்கப்பட்ட அல்லது பொடியாக வெட்டப்பட்ட வாதாம் அல்லது பிசுதா போன்ற  உலர்பருப்புகளால் அலங்கரிக்கப்படுகிறது. இதில் பாலாடைக்கட்டி இல்லை என்றாலும், இது சில சமயங்களில் "இந்திய சீஸ்கேக்" என்றும் அழைக்கப்படுகிறது. இந்த உணவின் வகைகளில் ஆப்ரிகாட், மாம்பழம் மற்றும் தேங்காய் சுவையூட்டிகள் அடங்கும்.

கடலை மாவு இருப்பதால் மிகவும் மென்மையான பதத்தை அளிக்கிறது. இதனால் பால்கோவா ஒரு விருப்பத் தேர்வாகிறது.

## மாறுபாடு

சில நேரங்களில், இனிப்பில்லாத கடலை மாவு சக்கி அல்லது கடலை மாவு கட்லி/கண்ட்லியைப் பயன்படுத்தி ஒரு காய்கறித் தயாரிப்பு செய்யலாம். இந்தக் காய்கறித் தயாரிப்பு இராசத்தானி மற்றும் அரியானா சமையலில் மிகவும் பிரபலமானது மற்றும் சக்கி ரோ சாக், கடலை மாவு கட்லி கா சாக், கண்ட்லி கா சாக் போன்ற பெயர்களில் அறியப்படுகிறது.

## மேற்கோள்கள்

பகுப்பு:இந்திய உணவுகள்
பகுப்பு:இந்திய இனிப்பு உணவுகள்
பகுப்பு:வட இந்திய உணவு வகைகள்
பகுப்பு:இராஜஸ்தான்
பகுப்பு:இராஜஸ்தான் பண்பாடு
போதான் சட்டமன்றத் தொகுதி

**போதான் சட்டமன்றத் தொகுதி** (*Bodhan Assembly constituency*) என்பது இந்தியாவின் தெலங்காணா மாநிலச் சட்டமன்றத்தின் ஒரு தொகுதியாகும். இது நிசாமாபாத் மாவட்டத்தில் உள்ள ஐந்து தொகுதிகளில் ஒன்றாகும். நிசாமாபாத் மக்களவைத் தொகுதியின் ஒரு பகுதியாகவும் உள்ளது. தற்போது இந்தத் தொகுதியை இந்திய தேசிய காங்கிரசு தலைவர் பி. சுதர்சன் ரெட்டி பிரதிநிதித்துவப்படுத்துகிறார்.

## மண்டலங்கள்
தற்போது சட்டமன்ற தொகுதியில் பின்வரும் மண்டலங்கள் உள்ளன.

## சட்டப்பேரவை உறுப்பினர்கள்

## தேர்தல் முடிவுகள்

### 2023

### 2018

### 2014

## மேலும் காண்க

* தெலுங்கானா சட்டமன்ற தொகுதிகளின் பட்டியல்

## மேற்கோள்கள்

பகுப்பு:தெலங்காணா சட்டமன்றத் தொகுதிகள்
பகுப்பு:நிசாமாபாத் மாவட்டம்
பகுப்பு:தெலங்காணா அரசியல்
கெம்பூர்

**கெம்பூர்** (*Khempur*)என்பது இந்தியாவின் 	இராசத்தான் மாநிலத்திலுள்ள உதய்பூர் மாவட்டத்தில் அமைந்துள்ள ஒரு சிற்றூர் ஆகும். இந்த சிற்றூரில் /கிராமம் இங்குள்ள ராவ்லா கெம்பூர் (Ravla Khempur) என்ற பாரம்பரிய குதிரையேற்ற தங்கும் விடுதிக்காக மிகவும் புகழ்பெற்றது. இந்த கட்டிடம் ஆரம்பத்தில் கெம்ராஜ் தாதிவாடியா என்ற தலைவனின் அரண்மனையாக இருந்தது.

## வரலாறு
இச்சிற்றூர் வரலாற்றுப் பழமை வாய்ந்ததுடன், ஆரம்ப காலங்களில் திகாரியா (Thikariya) என்ற பெயரால் அழைக்கப்பட்டு வந்தது. கி.பி 1628 ஆம் ஆண்டில் மகாராணா முதலாம் ஜகத் சிங் என்பவரால், இவ்வூர் கெம்ராஜ் தாதிவாடியாவிற்கு அன்பளிப்பாக வழங்கப்பட்டது. பின்னர் 1645 ஆம் ஆண்டில் மகாராணா இங்கு வருகை தந்தபோது, அந்த தலைவனின் பெயராலேயே இது கெம்பூர் என்று அதிகாரப்பூர்வமாகப் பெயர் மாற்றம் செய்யப்பட்டது.

### திரைப்படங்களில்
கெம்பூரின் பழமையான தோற்றமும், அழகும் பல திரைப்படப் படைப்பாளர்களை ஈர்த்துள்ளது. 2012 ஆம் ஆண்டில் வெளியான புகழ்பெற்ற ஆங்கிலத் திரைப்படமான தி பெசுட் எக்சோடிக் மேரிகோல்டு ஓட்டல் என்ற படத்தில் இங்குள்ள விடுதி முக்கிய களமாக இடம்பெற்றுள்ளது. மேலும் 2021 ஆம் ஆண்டு வெளிவந்த, சுகேட்டர் கேர்ள் திரைப்படத்தின் பல காட்சியமைப்புகளும் இவ்வூரிலேயே முழுமையாகப் படமாக்கப்பட்டுள்ளன.

## மேற்கோள்கள்

பகுப்பு:இராஜஸ்தான்
பகுப்பு:திரைப்பட படப்பிடிப்பு இடம்
கை (திரைப்படம்)

**கை** (*Kai*) என்பது 2012 ஆம் ஆண்டு வெளியான இந்திய தமிழ் காதல் அதிரடி நாடகத் திரைப்படமாகும். இதை வினோத் ராகவா இணைந்து எழுதி இயக்கினார். இதில் புதுமுகம் விஜித், ஜோஷ்னா பெர்னாண்டோ, சரண்ராஜ் ஆகியோர் முதன்மை வேடங்களில் நடித்துள்ளனர். போஸ் வெங்கட் ஒரு முக்கிய வேடத்தில் நடித்துள்ளார். இந்தப் படம் எதிர்மறையான விமர்சனங்களுடன் வெளியிடப்பட்டு வணிகரீதியாக தோல்வியடைந்தது.

## கதைக்களம்
கைலாஷ் "கை" மற்றும் சிவா சகோதரர்கள். கை தாதா குருஜியின் வலது கை. சிவா ஏ.சி.பி துரையின் சகோதரி பிரியாவை காதலிக்கிறான். அவர் கை, குருஜி ஆகிய இருவரையும் வெறுக்கிறார்.

## நடிகர்கள்

## இசை
இப்படத்திற்கு இசையமைத்ததன் மூலம் இஷான் தேவ் தமிழில் அறிமுகமானார். பாடல் வரிகளை சினேகன், புலமைப்பித்தன் ஆகியோர் எழுதினர். 

## வரவேற்பு
புதுமுக இயக்குனர் வினோத் ராகவுக்கு ஏற்பட்ட குழப்பங்கள் படம் முழுவதும் தெரிகிறது என்று *[[தினமலர்|தினமலரில்]]* ஒரு விமர்சகர் எழுதினார். தன் கதையில் நம்பிக்கையின்றி சொல்வார் பேச்சையெல்லாம் கேட்டு படம் எடுத்திருகிறார் என்பதை ஒவ்வொரு காட்சியும் தெளிவாகக் காட்டுகிறது. 

## மேற்கோள்கள்

## வெளி இணைப்புகள்
*
பகுப்பு:இந்தியத் தமிழ்த் திரைப்படங்கள்
பகுப்பு:2012 தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:சூரி நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பொட்டாசியம் ஆண்டிமோணைடு

**பொட்டாசியம் ஆண்டிமோணைடு** (*Potassium antimonide*) என்பது  K3Sb என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். பொட்டாசியமும் ஆண்டிமனியும் சேர்ந்து இந்த இருமச் சேர்மம் உருவாகிறது.

## தயாரிப்பு
இச்சேர்மம் இதிலுள்ள தனிமங்களை இணைப்பதன் மூலம் தயாரிக்கப்படுகிறது.
::3K + Sb -> K3Sb

## இயற்பியல் பண்புகள்
பொட்டாசியம் ஆண்டிமோணைடு P63/mmc என்ற இடக்குழுவில் அறுகோணப் படிக அமைப்பைச் சார்ந்த மஞ்சள்-பச்சை நிறப் படிகங்களை உருவாக்குகிறது.

பொட்டாசியத்தைச் சேர்ப்பதற்கு முன், ஆண்டிமணி அடுக்கின் மேற்பரப்பை முதலில் ஆக்சிசனேற்றம் செய்வதன் மூலம், K3Sb- சேர்மத்தின் கனசதுர வடிவத்தை ஒரு மெல்லிய படலமாகப் பெற முடியும்.

## வேதிப் பண்புகள்
பொட்டாசியம் ஆண்டிமோணைடு நீருடன் வினைபுரிந்து, சிடிபைன் மற்றும் பொட்டாசியம் ஐதராக்சைடை உருவாக்குகிறது.

::K3Sb + 3H2O → H3Sb + 3KOH

## பயன்கள்
இந்த சேர்மம் மின்னணுவியலில், குறிப்பாக ஒளி எதிர்மின்வாய்கள் மற்றும் ஒளி பெருக்கி குழாய்களில் அதன் பயன்பாடுகளுக்காக அங்கீகரிக்கப்பட்டுள்ளது. ஒளி வெளிப்பாட்டின் மீது எலக்ட்ரான்களை வெளியிடும் இதன் திறன், பயனுள்ள ஒளி உமிழ்வைச் சார்ந்துள்ள உபகரணங்களில் இதை இன்றியமையாததாக ஆக்குகிறது.

## மேற்கோள்கள்


பகுப்பு:பொட்டாசியம் சேர்மங்கள்
பகுப்பு:ஆண்டிமோணைடுகள்
பகுப்பு:குறைக்கடத்திகள்
சௌதியா நினைவு மண்டபம்

**சௌதியா நினைவு மண்டபம்**  (*Chowdiah Memorial Hall*)  இந்தியாவின் கர்நாடக மாநிலம் பெங்களூரில் உள்ள ஒரு பண்பாட்டு மையமாகும், இசை மற்றும் நாடக நிகழ்ச்சிகளுக்கும் போட்டிகளுக்கும் ஓர் இருப்பிடத்தை இம்மண்டபம் வழங்குகிறது. பெங்களுரின் புறநகர்ப் பகுதியான மல்லேசுவரத்தில்  இம்மண்டபம் அமைந்துள்ளது. வயலின் இசைக் கலைஞர் திருமகூடலு சௌதியாவுக்கு அஞ்சலி செலுத்தும் வகையில் இது கட்டப்பட்டது.  1961 ஆம் ஆண்டில் நிறுவப்பட்ட ஒரு சுயாதீனமான பதிவு செய்யப்பட்ட அமைப்பான இசை அகாடமி  மண்டபத்தை நிர்வகிக்கிறது.

## வரலாறு.
பெங்களூர் மேம்பாட்டு ஆணையத்தின் முன்னாள் தலைவரான கே. கே. மூர்த்தி, வயலின் மேதை சௌதையாவின் நினைவாக ஒரு மண்டபத்தை கட்டும் யோசனையை கொண்டு வந்தார். காயத்ரி பூங்கா விரிவாக்கம் என்ற தாழ்வான பகுதியை அவர் தேர்ந்தெடுத்தார். இதனால் முழு மண்டபமும்  ஓர் உயரமான இடத்திலிருந்து தெரியும். மாநகராட்சி இந்த நிலத்தை அகாடமிக்கு 99 ஆண்டுகளுக்கு குத்தகைக்கு எடுத்தது. இத்திட்டத்திற்கான நிதி மாநில அரசு, சிண்டிகேட் வங்கி போன்ற வங்கிகள் மற்றும் பொதுமக்களிடமிருந்து நன்கொடைகள் திரட்டப்பட்டன. எசு. என். மூர்த்தியால் வடிவமைக்கப்பட்ட இந்தக் கட்டிடம், ஏழு ஆண்டுகள் கட்டுமானத்திற்குப் பிறகு 1980 ஆம் ஆண்டு  நவம்பர் மாதம் 14 ஆம் தேதியன்று ரூ. 36 லட்சம்  செலவில் கட்டி முடிக்கப்பட்டது.

## கட்டிடக்கலை
வலது|thumb|சௌதியா நினைவு மண்டபத்தில்  பிரவின் காத்கிண்டியின் இசை நிகழ்ச்சி

ஒர் இசைக்கலைஞரின் நினைவாக அர்ப்பணிக்கப்பட்ட இந்த அரங்கம், ஏழு நரம்புகளைக் கொண்ட ஒரு பிரம்மாண்டமான வயலினின் வடிவத்தில் கட்டப்பட்டுள்ளது.  நரம்புகள், சுருதிகள், பாலம் மற்றும் வில் என வயலினின் அனைத்து உறுப்புகளும் இதில் முழுமையாக இடம்பெற்றுள்ளன .  இதன் பளிங்குத் தரை கொண்ட முகப்பு மண்டபம், சரவிளக்குகளால் ஒளியூட்டப்பட்டுள்ளது.

## நிகழ்வுகள்
கர்நாடக மற்றும் இந்துசுத்தானி கச்சேரிகள், இயாசு, பாலேக்கள், பாரம்பரிய மற்றும் சமகால நடன நிகழ்ச்சிகள், ஆடை அலங்கார நிகழ்ச்சிகள், நாடகங்கள், சூகல்பந்திகள், கசல்கள், பன்னாட்டு  இசை விழாக்கள், பட்டமளிப்பு விழாக்கள் மற்றும் பள்ளி நாள் நிகழ்ச்சிகள் ஆகியவற்றிலிருந்து பரந்த அளவிலான நிகழ்ச்சிகளை இந்த அரங்கம் நடத்துகிறது.

## மேற்கோள்கள்

## வெளி இணைப்புகள்
* 

பகுப்பு:பெங்களூர் பண்பாடு
பகுப்பு:பெங்களூர் கட்டிடங்கள்
கபரியா

**கபரியா** (*Kapariya*) என்பது இந்தியாவின் உத்தரப்பிரதேச மாநிலத்தில் காணப்படும் ஒரு இந்து சாதி ஆகும். இவர்கள் குன்குனியா பட்டு என்ற பெயராலும் அழைக்கப்படுகிறார்கள்.  மேலும் இவர்கள் உத்திரப் பிரதேச மாநிலத்தில் பட்டியலிடப்பட்ட பழங்குடியினராக உள்ளனர். 

## தோற்றம்
*கபரியா* என்ற சொல் துணி என்று பொருள்படும் இந்திப் சொல்லான கப்ரா என்பதிலிருந்து பெறப்பட்டது. . இவர்கள் பிச்சை எடுக்கும் பட் சமூகத்தின் ஒரு கிளை என்றும் கூறுகிறார்கள். தொழில் மாற்றம் ஒரு தனித்துவமான சமூகத்தின் பரிணாமத்திற்கு வழிவகுத்தது. அவை பிரம்மா பட்டா மற்றும் இராவ் பட்டா ஆகிய இரண்டு துணைப்பிரிவுகளைக் கொண்டுள்ளன. கபரியா மக்கள் முக்கியமாக  பதேபூர் மாவட்டத்தில் காணப்படுகின்றனர்.  அங்கு இவர்கள் அசல் குடியேறியவர்களாக கருதப்படுகிறார்கள்.  இவர்கள் தங்களுக்குள் அவதி மொழியையும், வெளியாட்களுடன் இந்தி மொழியையும் பேசுகிறார்கள்.

## தற்போதைய சூழ்நிலைகள்
கபரியாக்கள் கண்டிப்பாக குலப் பிரிவிற்கு உட்பட்டவர்களுக்கு இடையே மாத்திரம் நடக்கும் திருமணப் பழக்கம் கொண்டிருக்கிறார்கள்.  மற்றும் இவர்களின் இரண்டு துணைப்பிரிவுகளான பிரம்மா பட்டா மற்றும் இராவ் பட்டா ஆகியோரும் இதே திருமண வழக்கத்தை கொண்டுள்ளார்கள்.  இவை கோத்ராக்கள் என்று அழைக்கப்படும் பல அயல்நாட்டு துணைப்பிரிவுகளாகப் பிரிக்கப்பட்டுள்ளன. கோத்ராவின் முக்கிய செயல்பாடு வம்சாவளியைக் கண்டறிவதும் அவர்களின் திருமண உறவுகளை ஒழுங்குபடுத்துவதும் ஆகும். இராவ் பட்டாவிடமிருந்து உயர்ந்த  தகுதியை பிரம்மா பட்டா கோருகிறார்கள்.  இந்த இரண்டு குழுக்களிடையே சம  தகுதி உள்ளவர்களிடையே மணம் செய்து கொள்ளும் திருமண முறை உள்ளது.

கபரியா மக்கள் இன்னும் தங்கள் பாரம்பரிய தொழிலாக ஆடை விற்பனையில் ஈடுபட்டுள்ளனர். பலர் தங்கள் பாரம்பரிய தொழிலில் சரிவைக் கண்டுள்ளனர். மேலும் இவர்கள் தினக்கூலி தொழிலாளர்களாகவும் வேலை செய்கிறார்கள்.  இவர்களில் ஒரு சிறிய எண்ணிக்கையிலானவர்கள் நிலங்கள் வைத்துள்ளனர். ஆனால் அவர்களின் நில உடைமைகள் மிகவும் சிறியவை. மற்ற இந்து சாதிகளைப் போலவே, ஒவ்வொரு கபரியா குடியேற்றத்திலும் ஒரு பிரதாரி பஞ்சாயத்து உள்ளது.

2011 ஆம் ஆண்டு மேற்கொள்ளப்பட்ட உத்தரப்பிரதேசத்தின் இந்திய மக்கள் தொகை கணக்கெடுப்பின்படி, கபரியா பட்டியல் சாதி மக்கள் தொகை 20,205 ஆக இருந்தது.

## மேற்கோள்கள்

பகுப்பு:இந்தியாவில் சாதிகள்
பகுப்பு:உத்தரப் பிரதேச பண்பாடு
ஜெய்சிங்ராவ் பவார்

**ஜெய்சிங்ராவ் பவார்** (*Jaysinghrao Pawar*, 30 திசம்பர் 1941 - 26 மார்ச் 2026) மகாராட்டிராவைச் சேர்ந்த இந்திய வரலாற்றாசிரியர் ஆவார்.

## வாழ்க்கைக் குறிப்பு
பவார் 1941 திசம்பர் 30 அன்று பம்பாய் மாகாணத்தின்,  புனே மாவட்டத்தில் அட்சரில் ஒரு விவசாயக் குடும்பத்தில் பிறந்தார். பவார் தனது பள்ளிப்படிப்பை அட்சாரில் பயின்றார். ஆனால் உயர்கல்விக்காக கோலாப்பூருக்குச் சென்றார். பவார் கலைத்துறையில் முதுகலைப் பட்டம் பெற்றார். பின்னர் 1964-இல் சிவாஜி பல்கலைக்கழகத்தில் அப்பாசாகேப் பவாரிடம் முனைவர் பட்டத்தை முடித்தார். முப்பது ஆண்டுகளுக்கும் மேலாகப் பேராசிரியராகப் பணியாற்றினார்.

ஜெய்சிங்ராவ் பவார் மராட்டியர்களின் வரலாறு, மராட்டியர்களின் சுதந்திரப் போராட்டம்,  கர்வீர் தாராபாயின் வாழ்க்கை வரலாறு போன்ற சில வரலாற்றுப் படைப்புகள் உட்பட கல்லூரி மாணவர்களுக்காக 25-இற்கும் மேற்பட்ட புத்தகங்களை  எழுதினார். மராட்டிய வரலாறு, சத்திரபதி சாகு மகராசாவின் வாழ்க்கை வரலாறு பற்றிய இவரது புத்தகங்கள் பிரபலமானவை.

## பெற்ற விருதுகள்
* ஜிஜாமாதா வித்யா கௌரவ விருது
* மகரிசி விட்டல் ராம்ஜி சிண்டே விருது
* கோலாப்பூர் பூசண் விருது
* மாலோஜி ராஜே நிம்பல்கர் விருது
* பூலே-அம்பேத்கர் இலக்கிய விருது
* வீர பாஜி பசல்கர் விருது
* சேனாபதி பிரதாப்ராவ் குஜார் விருது
* குருவர்யா சாம்ராவ் தேசாய் விருது
* ஆச்சார்யா அத்ரே இலக்கிய விருது
* சத்யசோதக் தினகர் ராவின் கார் விருதுகள் 

## இறப்பு
ஜெய்சிங்ராவ் பவார் 2026 மார்ச் 26 அன்று தனது 84-ஆவது அகவையில் கோலாப்பூரில் காலமானார்.

## மேற்கோள்கள்

## வெளி இணைப்புகள்
*

பகுப்பு:1941 பிறப்புகள்
பகுப்பு:2026 இறப்புகள்
பகுப்பு:இந்திய வரலாற்றாளர்கள்
பகுப்பு:மகாராட்டிர மக்கள்
இராக்சி

**இராக்சி** (*Raksi*)  என்பது நேபாளம், இந்தியா (டார்ச்சிலிங், சிக்கிம் மற்றும் திபெத்) ஆகிய நாடுகளில் உள்ள ஒரு பாரம்பரிய வடிகட்டிய மதுபானத்திற்கான நேப்பாளி சொல்லாகும்.  பெரும்பாலும் இராக்சி  வீட்டிலேயே தயாரிக்கப்படுகிறது. 

இராக்சி என்பது ஓட்கா அல்லது சின் போன்ற தெளிவான ஒரு வலுவான பானமாகும்.  இது சப்பானிய சேக்கு எனப்படும் அரிசி மதுபானம் போலவே சுவை கொண்டுள்ளது. பொதுவாக கோடோ தினை அல்லது அரிசியிலிருந்து தயாரிக்கப்படுகிறது, வெவ்வேறு தானியங்கள் வெவ்வேறு வகையான சுவைகளை உற்பத்தி செய்கின்றன. இராக்சி ஒரு சாங் என்ற மதுபானத்தை வடிகட்டுவதன் மூலம் தயாரிக்கப்படுகிறது . இலிம்பசு மற்றும் கிராத்தி மக்கள் இனத்தின் ஒரு பாரம்பரிய பானமாகப் பயன்படுத்தப்படுகிறது.  தோங்பா மற்றும் இராக்சியை பன்றி இறைச்சி, நீர் எருமை அல்லது ஆடு இறைச்சி செகுவாவுடன் சேர்த்து பரிமாறுகின்றனர். நேவார்களைப் பொறுத்தவரை, பண்டிகைகள் மற்றும் பல்வேறு மத சடங்குகள், *[[பிரசாதம்]]* அல்லது *[[சாகன் (சடங்கு)|சாகன்]]* போன்ற நேரங்களில் ஐலா மது பானம் இன்றியமையாதது.
[thumb|222x222px|தோங்பா [லிம்பு மக்கள்|லிம்பு பாணி, சூடான தினை பீர்]]
உலகின் 50 மிகவும் சுவையான பானங்களின் பட்டியலில்,இராக்சி 41 ஆவது இடத்தில் உள்ளது. தினை அல்லது அரிசியிலிருந்து தயாரிக்கப்படும்  இராக்சி, மூக்கினால்  வலுவாக  ஈர்க்கப்படுகிறது மற்றும்  தொண்டைக்கு நேராக ஒரு எரியும் உணர்வையும் ஏற்படுத்தும் என்று விவரிக்கப்படுகிறது. வியக்கத்தக்க மென்மையான, வெல்வெட் உணர்வாக தொண்டைக்குள் செல்கிறது.  நேபாளிகள் இந்த வீட்டு கசாயத்தை திருவிழாக்களைக் கொண்டாட குடிக்கிறார்கள், இருப்பினும் சிலர் இம்மதிப்புமிக்க பானமே கொண்டாடுவதற்கான காரணம் என்றும் நினைக்கிறார்கள்".

இதன் பிரபலத்தின் காரணமாக, பல்வேறு பெண்கள் குழுக்கள் உட்பட நேபாளத்தில் பல்வேறு மனச்சோர்வு இயக்கங்கள் உள்ளன. இருப்பினும், இராக்சி பல்வேறு மத சடங்குகள் மற்றும் சமூக நிகழ்வுகளின் முக்கிய தேவையாக உள்ளது, இதன் கிருமிநாசினி பண்புகளும் இதற்கு  காரணமாக இருக்கலாம்.

ஜி. சி-எம். எசு அடிப்படையிலான வளர்சிதை மாற்றவியல் இமயமலையின் சிங்கலீலா விளிம்பின் உயரத்திலிருந்து சேகரிக்கப்பட்ட இராக்சியில் உள்ள மருத்துவ சேர்மங்களை வெளிப்படுத்தியது. இராக்சியில் அதிக உயரத்தில் உள்ள நோய்க்கு தீர்வாக பயனுள்ள சேர்மங்கள் இருப்பதாக ஆய்வு கூறுகிறது .

## பகிர்தல்
வலது|thumb|333x333px|நேபாளத்தில் நடைபெறும்  இராக்சி தொழில்
இராக்சி பெரும்பாலும் ஒரு  கண்ணாடி பாட்டிலில் பரிமாறப்படுகிறது. மேலும் சிறப்பு சந்தர்ப்பங்களில், பானம் ஒரு பெரிய உயரத்திலிருந்து ஒரு சிறிய தொட்டியைக் கொண்ட ஒரு குடம் வழியாக ஊற்றப்படுகிறது. இது ஒரு பொழுதுபோக்கு காட்சியாகவும் அமைகிறது.

## உற்பத்தி
இராக்சி கிராமப்புறங்களில் சிதறிக்கிடக்கும் கிராமப்புற **வடிமனைகளில்** உற்பத்தி செய்யப்பட்டு, விற்கப்பட்டு, பெரும்பாலும் நுகரப்படுகிறது. பொதுவாக இது நுகர்வுக்கு முன் பழையதாக இருக்காது. வடிகட்டுதல் செயல்பாட்டில் அதிக அளவு மரம் பயன்படுத்தப்படுகிறது .

## மேற்கோள்கள்


## வெளி இணைப்புகள்

* நேபாளத்தில் அரிசி ஒயின் தயாரிப்பதற்கான பாரம்பரிய வழி

பகுப்பு:நேபாள பண்பாடு
தரம்புரீ சட்டமன்றத் தொகுதி

**தரம்புரீ சட்டமன்றத் தொகுதி** *(Dharampuri Assembly constituency)* என்பது இந்தியாவின் கோவா மாநில சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது தார் மாவட்டத்தில் அமைந்துள்ளது. தரம்புரீ, தார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
ஆகாங்க்சியா யோஜனா

**ஆகாங்க்சியா யோஜனா** *(Akankshya Yojana)* என்பது இந்தியாவில் உள்ள ஒடிசா மாநில அரசால் அந்த மாநிலத்தில் உள்ள பழங்குடியின மக்களுக்காகத் தொடங்கப்பட்ட ஒரு சமூக நலத் திட்டமாகும்.

ஆகாங்க்சியா யோஜனா திட்டம் பல்வேறு துறைகளில் உயர்கல்வி பயிலும் பழங்குடியின மாணவர்களுக்கு விடுதிகளை வழங்கி இருகின்றது. 2015 ஆம் ஆண்டில், ஒடிசா அரசு பட்டியல் சாதி மற்றும் பட்டியல் பழங்குடி பிரிவைச் சேர்ந்த 3.5 லட்சம் மாணவர்களுக்கு வசதிகளுடன் கூடிய விடுதிகளை வழங்கியது.

## மேற்கோள்கள்

## வெளி இணைப்புகள்
*

பகுப்பு:இந்தியாவில் சாதி அமைப்பு
பகுப்பு:இந்திய இனக்குழுக்கள்
பகுப்பு:ஒடிசா அரசு
பகுப்பு:இந்திய அரசுத் திட்டங்கள்
பகுப்பு:இந்தியாவில் சாதிகள்
பகுப்பு:இந்தியாவில் அரசியல் சொல்லாட்சி
பகுப்பு:இந்தியாவில் இட ஒதுக்கீடு
மறுபடியும் ஒரு காதல்

**மறுபடியும் ஒரு காதல்** (*Marupadiyum Oru Kadhal*) என்பது 2012 ஆம் ஆண்டு வெளியான இந்திய தமிழ் காதல் திரைப்படமாகும். வாசு பாஸ்கர் எழுதி இயக்கிய இப்படத்தில் சைஜு குருப் (அனிருத் என்று பெயரிடப்பட்டது), ஜோஷ்னா பெர்னாண்டோ, சுமன், வடிவேலு ஆகியோர் நடித்துள்ளனர். இப்படம் 2012 சூன் 15  அன்று வெளியானது.   எதிர்மறையான விமர்சனங்களைப் பெற்றது.

## நடிகர்கள்

* ஜீவாவாக சாய்ஜு குருப்
* மகியாக ஜோஷ்னா பெர்னாண்டோ 
* மகியின் தந்தையாக சுமன் 
* மருத்துவர் சிங்காரமாக வடிவேலு 
* ஜீவாவின் தந்தையாக ஒய். ஜி. மகேந்திரன் 
* பொன்வண்ணன்
* வாணி கிஷோர்
* ஜீவாவின் தாயாக சிறீரஞ்சனி 
* பரணி
* தியாகு
* பாய்ஸ் ராஜன்
* வயிற்றுவலி நோயாளியாக வெங்கல்ராவ் 
* பாண்டு
* தளபதி தினேஷ்
* சுருளி மனோகர்
* சஞ்சனா சிங் (குத்தாட்டப் பாடலில்)

## இசை
இப்படத்திற்கு சிறீகாந்து தேவா இசையமைத்து சாகா மியூசிக் வெளியிட்டது. 

## வரவேற்பு
*[[தி டைம்ஸ் ஆஃப் இந்தியா]]* படத்திற்கு ஐந்து நட்சத்திரங்களுக்கு ஒன்றரை நட்சத்திரங்களைக் கொடுத்து, "படத்தைப் பற்றி  பேசினால், இது போதிய விவரங்கள் அற்ற ஒரு தொழிலுமுறை அல்லாத முயற்சி" என்று எழுதியது. 

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:2012 தமிழ்த் திரைப்படங்கள்
தேபால்பூர் சட்டமன்றத் தொகுதி

**தேபால்பூர் சட்டமன்றத் தொகுதி ** *(Depalpur Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது இந்தோர் மாவட்டத்தில் அமைந்துள்ளது. தேபால்பூர், இந்தூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
சைர்ட்டோபோடியன் விந்தியா

**சைர்ட்டோபோடியன் விந்தியா** (*Cyrtopodion vindhya*) என்பது கெக்கோனிடே (மரப்பல்லி) குடும்பத்தைச் சேர்ந்த ஒரு பல்லி சிற்றினமாகும். இந்த சிற்றினம் இந்தியாவில் மட்டுமே காணப்படும் அகணிய உயிரி ஆகும்.

## மேற்கோள்கள்

பகுப்பு:சைர்ட்டோபோடியன்
கண்ணகி நகர் கார்த்திகா

**ஆர். கார்த்திகா***(R.Karthika)* (பிறப்பு 2008) என்பவா் தமிழ்நாட்டின், சென்னை, கண்ணகி நகரைச் சேர்ந்த ஓா் இந்திய கபடி  விளையாட்டு வீராங்கனை ஆவார். இவர் இந்தியாவின் 18 வயதுக்குட்பட்ட பெண்கள்  அணிக்குத் தலைமை தாங்கி, பின்னர் துணைத் தலைவராகப் பணியாற்றியதற்காக மிகவும் அறியப்படுகிறார். இந்த அணி, பக்ரைனில் நடைபெற்ற 2025 ஆசிய இளைஞர் கபடி விளையாட்டுப் போட்டிகளில் தங்கப் பதக்கம் வென்றது. இறுதிப் போட்டியில் ஈரானை 75-21 என்ற புள்ளிக்கணக்கில் தோற்கடித்தது. ஒரு தொழிலாளர் வர்க்க சமூகத்திலிருந்து வந்த இவர், பின்தங்கிய நகர்ப்புறப் பகுதிகளைச் சேர்ந்த பெண்களின் விளையாட்டு சார்ந்த முன்னேற்றத்திற்கான ஒரு சின்னமாக பரவலாகக் கருதப்படுகிறார். இவர் பொதுவாக கார்த்திகா எக்சுபிரசு மற்றும் கண்ணகி நகர் கார்த்திகா என்றும் அழைக்கப்படுகிறார்.'''
## ஆரம்பகால வாழ்க்கை மற்றும் பின்னணி
கார்த்திகா, தமிழ்நாட்டின் தெற்கு சென்னையில் உள்ள கண்ணகி நகரைச் சேர்ந்தவர். இந்த நகா் 20,000-க்கும் மேற்பட்ட குடும்பங்கள் வசிக்கும் ஒரு பெரிய குடியிருப்புப் பகுதியாகும். அவர் தனது சுற்றுப்புறத்தில் உள்ள ஒரு அரசுப் பள்ளியில் படித்தார். அவரது தந்தை கட்டுமானத் துறையில் பணிபுரிகிறார், மேலும் அவரது தாயார், முன்பு ஒரு மாநகராட்சி ஊழியராக இருந்து, இப்போது குடும்பத்தை ஆதரிப்பதற்காக ஒரு தானியை  ஓட்டுகிறார். 2018-ல், உள்ளூர் பயிற்சியாளர் கே. ராசி, கண்ணகி நகரில் அப்பகுதியுடன் இணைக்கப்பட்டிருந்த எதிர்மறையான பிம்பத்தை மாற்றுவதற்கும், விளையாட்டின் மூலம் இளம் பெண்களுக்கு அதிகாரம் அளிப்பதற்கும் ஒரு பெண்கள் கபடி அணியை உருவாக்கினார். கார்த்திகா, ராசியால் பயிற்றுவிக்கப்பட்ட பெண்கள் அணியில் சேர்ந்தார். தனது பள்ளிப் படிப்பைச் சமநிலைப்படுத்திக்கொண்டே, ஒரு பொதுப் பூங்காவின் மூலை போன்ற முறைசாரா சூழ்நிலைகளில் பயிற்சி செய்தார். அவர் விரைவாகத் தன்னைத் தனித்துவப்படுத்திக் கொண்டு, 16 வயதிலேயே மூத்தோர் தேசிய முகாம் வெளிப்பாட்டிற்குத் தேர்ந்தெடுக்கப்பட்டார்.
## தொழில் வாழ்க்கை
### சர்வதேச சாதனைகள்
அக்டோபர் 2025 இல், பக்ரைனில் நடைபெற்ற ஆசிய இளைஞர் விளையாட்டுப் போட்டிகளில், கார்த்திகா இந்திய 18 வயதுக்குட்பட்ட பெண்கள் கபடி அணியை தோல்வியின்றி வழிநடத்தினார். இதன் உச்சகட்டமாக, இறுதிப் போட்டியில் ஈரானை 75-21 என்ற கணக்கில் ஆதிக்கம் செலுத்தி வென்றார்.இந்தச் சாதனையைத் தொடர்ந்து, அவர் மாநில அளவிலான அங்கீகாரத்தையும், கண்ணகி நகரில் கொண்டாட்ட வரவேற்பையும் பெற்றார். அங்கு அவர் குதிரை வண்டியில் ஏறி தனது சமூகத்தினரால் வரவேற்கப்பட்டார். 2025 ஆசிய இளைஞர் விளையாட்டுப் போட்டிகளில் தங்கப் பதக்கம் வென்றதை அங்கீகரிக்கும் வகையில், தமிழக முதலமைச்சர் மு.க. ஸ்டாலின், ஆர். கார்த்திகா மற்றும் அபினேசு மோகன்தாசு ஆகிய இருவருக்கும் தலா ₹ 25 லட்சம் காசோலையை வழங்கினார்.
### சவால்களும் எதிர்கால வாய்ப்புகளும்
காாத்திக  வெற்றி பெற்று இருந்தபோதிலும்,  சிறந்த உள்கட்டமைப்பு இல்லாத சூழலில் தொடர்ந்து பயிற்சி பெற்று வருகிறார்: பெண்கள் அணி இன்னும் திறந்தவெளியில் பயிற்சி செய்கிறது, மேலும் அவர்கள் கண்ணகி நகரில் ஒரு உள்ளரங்க கபடி வசதியை நீண்ட காலமாக நாடி வருகின்றனர். மாநில அரசு, பயிற்சி உள்கட்டமைப்பு உட்பட ஆதரவை உறுதியளித்துள்ளது, மேலும் அறிக்கைகளின்படி, அவருக்கு 18 வயது ஆன பிறகு ஒரு வீடும் வேலையும் வழங்கப்படும். இனிவரும் காலங்களில், மூத்தோர் தேசிய முகாம்களில் அவர் சேர்க்கப்பட்டிருப்பது, மூத்த இந்திய மகளிர் அணிக்கு முன்னேறுவதற்கான அவரது திறனைக் காட்டுகிறது.
## மேற்கோள்கள்

பகுப்பு:2008 பிறப்புகள்
பகுப்பு:வாழும் மக்கள்
பகுப்பு:இந்திய  கபடி வீரர்கள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
பகுப்பு:ஆசிய விளையாட்டுப் போட்டிகள்
பிரகாசன்

**பிரகாசன்** *(Prakasan)* என்பது பாஷ் முகமது அவர்கள் இயக்கி 2017 ஆம் ஆண்டு வெளிவந்த மலையாள மொழி திரைப்படமாகும். இந்த திரைப்படமானது மும்பையில் நடைபெற்ற சர்வதேச திரைப்பட விழாவில் திரையிடப்பட்டது. இந்த திரைப்படமானது மும்பை சர்வதேச திரைப்பட விழாவில் டிசுகவரி இந்தியா பிரிவிற்கு தேர்ந்தெடுக்கப்பட்டது. இந்த படமானது நியூயார்க்கில் உள்ள அசையும் பிம்பங்களின் அருங்காட்சியக  விழாவில் திரையிடப்பட்டுள்ளது.
## சதித்திட்டம்
கேரளத்தின் சாமகுண்டியில் பிரகாசன் என்ற பழங்குடி இளைஞன் தன்னுடைய தாய் மற்றும் சகோதரியுடன் வசிக்கும் இளைஞனின் வாழ்க்கையில் நடக்கும் நிகழ்வுகளை இந்த திரைப்படத்தில் காட்சி படுத்தப்பட்டுள்ளது. இந்த திரைப்படத்தின் நாயகன் கனவானது நகரத்தில் பணிபுரிய வேண்டும் என்பது அவனது கனவு. அந்த கனவு ஒருநாள் நனவாகிறது. பிரகாசனுக்கு ஒதுக்கப்பட்ட பணியானது சுகாதாரப் பணியாளர் பணியாகும். இப்பணியில் அவர் பாலியல் தொழிலாளர்களைக் கண்டுபிடித்து அவர்களுக்கு ஆணுறைகளை வழங்குவதும்  விழிப்புணர்வை ஏற்படுத்துவதும் இவரது பணியாகும். இப்பணியின் போது வேகமான வாழ்க்கை சூழலில் இதை சமாளிப்பது அவனுக்கு சிக்கலாகவும் சவாலாகவும் இருந்தது.  
## நடிகர்கள்
*  பிரகாசனாக தினேசு பிரபாகர்
*  பார்வதி டி. மேடமாக
*  உதவியாளராக இந்திரன்ஸ்
*  மல்லியாக லய கிருட்டிணா
*  சாய்ஜூ குருப் வன அதிகாரியாக 
*  அலெக்சாக சுபிசு கதி

## வரவேற்பு
இந்த திரைப்படத்தின் இயக்குநர் பாஷ் அவர்கள் இரண்டு வெவ்வேறு வாழ்க்கை முறைகளை அருகருகே வைத்து கதாநாயகனின் இதயத்தில் உள்ள தவிப்பை சித்தரிக்க முயற்சிக்கிறார். இது திரைப்படத்திற்கு மிகுந்த மகிழ்ச்சியையும் உணர்ச்சியையும் தருகிறது.  சுபர்ணாதோம்பரே ஆலிவுட் ரிப்போர்ட்டர் படத்தின் பரந்த நகைச்சுவைக்காக அதைப்பாராட்டியது. குறிப்பாக குறைந்த பொருட் செலவில் ஒரு சிறந்த படைப்பை உருவாக்கியதற்காகவும் படத்தின் தொழில்நுட்ப பணி படத்தொகுப்பு மற்றும் ஒளிப்பதிவு ஆகியவற்றைப் பாராட்டியது. 

## மேற்கோள்கள்

பகுப்பு:2017 திரைப்படங்கள்
வேளாண் கல்லூரி மற்றும் ஆய்வு நிலையம், கரூர்

**வேளாண் கல்லூரி மற்றும் ஆய்வு நிலையம், கரூர்** *(Agricultural College and Research Institute, Karur (AC & RI, KRR)* இது இந்தியாவின் தமிழ்நாடு மாநிலம் கரூர் மாவட்டத்தின் தலைநகர்  கரூரில் அமைந்துள்ளது. மேலும் இது தமிழ்நாடு வேளாண்மைப் பல்கலைக்கழகத்தின் (TNAU) 2021 ஆம் ஆண்டில் தொடங்கப்பட்ட ஒரு புதிய உறுப்புக் கல்லூரியாகும். 

கரூர் மாவட்டத்தில் புதிதாகத் தொடங்கப்பட்ட இந்த  வேளாண்மைக் கல்லூரி மற்றும் ஆய்வு நிலையத்தை, தமிழ்நாட்டின் முதலமைச்சர் மு. க. ஸ்டாலின் இணையவழியின் வாயிலாகத் தொடங்கி வைத்தார். இந்நிகழ்ச்சியில் தமிழ்நாடு வேளாண்மைப் பல்கலைக்கழகத்தின் துணைவேந்தர், கரூர் மாவட்ட ஆட்சியர், நாடாளுமன்ற உறுப்பினர் மற்றும் கரூர் மாநகராட்சியின்  நகரத் தலைவர் ஆகியோர் கலந்துகொண்டனர்.

மாணவிகளை, துப்புரவு மற்றும் உணவு வசதிகளுடன் கூடிய கரூர் அரசு மருத்துவக் கல்லூரி விடுதியிலும், மாணவகளை, கரூர் அரசு பிற்படுத்தப்பட்டோர் நல விடுதியிலும் தங்கவைக்கப்பட்டுள்ளனர். மேலும் இக்கல்லூரியில் 2 திறம்படு வகுப்பறைகள், ஒரு கூட்ட அரங்கம் மற்றும் ஆய்வகங்கள் அமைந்துள்ளன.

## மேற்கோள்கள்

பகுப்பு:தமிழ்நாட்டிலுள்ள வேளாண்மை ஆய்வு நிறுவனங்கள்
பகுப்பு:கரூர் மாவட்டம்
ஒட்டகச்சிவிங்கி மையம்

**ஒட்டகச்சிவிங்கி மையம்** (*Giraffe Centre*) என்பது கென்யாவின் நைரோபி நகர மையத்திலிருந்து சுமார் 20 கிலோமீட்டர் (12 மைல்) தொலைவில் லாங்காட்டாவில் அமைந்துள்ள ஒரு வனவிலங்கு பாதுகாப்பு மையமாகும். கிழக்கு ஆபிரிக்காவின் புல்வெளிகளில் மட்டுமே காணப்படும், அழிவின் விளிம்பில் உள்ள ராட்ச்சைல்ட் ஒட்டகச்சிவிங்கியைப் பாதுகாப்பதற்காக இது அமைக்கப்பட்டது.

1979 ஆம் ஆண்டில், ஸ்காட்டிஷ் ஏர்லின் கென்யப் பேரனான ஜாக் லெஸ்லி மெல்வில், நகர்ப்புறப் பள்ளி மாணவர்களுக்கான வனவிலங்குப் பாதுகாப்பு கல்வி உட்பட, பார்வையிடுவதற்கான ஒரு இயற்கை சரணாலயமான ஒட்டகச்சிவிங்கி மையத்தைத் தொடங்கினார்.  அவரும் அவரது மனைவி பெட்டியும் தற்போதைய மையம் அமைந்துள்ள தங்கள் லங்காடா தோட்டத்தில் ஒட்டகச்சிவிங்கி இனப்பெருக்கத் திட்டத்தைத் தொடங்க இரண்டு குட்டி ஒட்டகச்சிவிங்கிகளைப் பிடித்து கொண்டுவந்தனர். அப்போதிருந்து இந்தத் திட்டம் பெரும் வெற்றியைப் பெற்றுள்ளது, இதன் விளைவாக கென்ய தேசிய பூங்காக்களில் பல இனப்பெருக்க ஜோடி ரோத்ஸ்சைல்ட் ஒட்டகச்சிவிங்கிகள் அறிமுகப்படுத்தப்பட்டுள்ளன. 

1983 ஆம் ஆண்டு வாக்கில், நைரோபிக்கு சற்று வெளியே ஒட்டகச்சிவிங்கி பார்வையாளர் மையத்தை ஒரு சுற்றுலாத் தலமாக நிறுவுவதற்கு போதுமான பணம் திரட்டப்பட்டது. 

பள்ளி மாணவர்கள் மற்றும் பார்வையாளர்கள் என இருதரப்பினருக்கும் முக்கிய ஈர்ப்பு, உயர்ந்த கண்காணிப்பு மேடையிலிருந்து ஒட்டகச்சிவிங்கிகளுக்கு உணவளிப்பதாகும். இந்த ஒட்டகச்சிவிங்கி மையத்தில் பல காட்டுப்பன்றிகளும் உள்ளன; அவை ஒட்டகச்சிவிங்கிகளுடன் சேர்ந்து அப்பகுதியில் சுதந்திரமாக சுற்றித் திரிகின்றன.

## மேற்கோள்கள்

## வெளி இணைப்புகள்

*
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:நைரோபியில் உள்ள சுற்றுலாத் தலங்கள்
பன்சுவதா சட்டமன்றத் தொகுதி

**பன்சுவதா சட்டமன்றத் தொகுதி** (*Banswada Assembly constituency*) என்பது இந்தியாவில் தெலங்காணா சட்டமன்றத்திற்கான தொகுதியாகும். தெலங்காணாவின் ஒன்பது மண்டலங்களைக் கொண்ட தொகுதிகளில் இதுவும் ஒன்றாகும். இவற்றில் ஆறு நிசாமாபாத் மாவட்டத்திலும், மற்ற மூன்று காமாரெட்டி மாவட்டத்திலும் உள்ளன. இது ஜஹீராபாது மக்களவைத் தொகுதியின் ஒரு பகுதியாகும்.

இந்திய தேசிய காங்கிரசின் போச்சாராம் ஸ்ரீநிவாசு ரெட்டி தற்போது இந்த தொகுதியை பிரதிநிதித்துவப்படுத்துகிறார்.

## மண்டலங்கள்
இந்த சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது

## சட்டப்பேரவை உறுப்பினர்கள்

## தேர்தல் முடிவுகள்

### 2023

### 2018

### 2014

## மேலும் காண்க
* தெலங்காணா சட்டமன்றத் தொகுதிகளின் பட்டியல்

## மேற்கோள்கள்

பகுப்பு:தெலங்காணா சட்டமன்றத் தொகுதிகள்
பகுப்பு:தெலங்காணா அரசியல்
சில்கா அப்பம்

**சில்கா அப்பம்** (Chhilka roti) என்பது இந்தியாவின் சார்க்கண்டு மாநிலத்தைச் சேர்ந்த ஒரு பாரம்பரிய உரொட்டி எனப்படும் சப்பாத்தி வகையாகும். இந்த உணவு அரிசி மாவு மற்றும் கொண்டைக்கடலைப்பருப்பைக் கொண்டு தயாரிக்கப்படுகிறது. இது சட்னி, காய்கறிகள் மற்றும் இறைச்சியுடன் சேர்த்துப் பரிமாறப்படுகிறது.

## தயாரிப்பு முறை
அரிசி மற்றும் கடலைப்பருப்பு ஆகியவை இரவோடு இரவாக நீரில் ஊறவைக்கப்படுகின்றன. மறுநாள் காலையில், ஊறிய நீரை வடித்துவிட்டு, அவற்றை அரைத்து ஒரு மாவுக்கலவை (batter) தயாரிக்கப்படுகிறது. சுவைக்காக அதில் உப்பு சேர்க்கப்படுகிறது. பின்னர், சூடாக்கப்பட்ட தோசைக்கல்லில்  சிறிதளவு எண்ணெய் தடவப்பட்டு, அரை கிண்ண அளவுள்ள மாவுக்கலவை அதன் மீது பரப்பப்படுகிறது. அந்த மாவுக்கலவை வெளிர் பழுப்பு நிறத்திற்கு மாறியதும், அது திருப்பிப் போடப்பட்டு மறுபக்கமும் சுடப்படுகிறது. மறுபக்கமும் நன்கு வெந்து வெளிர் பழுப்பு நிறத்திற்கு மாறியதும், சில்கா அப்பம் தயாராகிவிடுகிறது. இது பொதுவாக சட்னி, காய்கறிகள் மற்றும் இறைச்சியுடன் சேர்த்துப் பரிமாறப்படுகிறது. 

## மேலும் காண்க
* இந்திய உணவுமுறை

* இந்திய ரொட்டி வகைகள்

* சார்க்கண்ட் உணவு வகைகள்

## மேற்கோள்கள்

பகுப்பு:உணவுகள்
பகுப்பு:இந்திய நொறுக்குத்தீனி வகைகள்
பகுப்பு:நாடுகள் வாரியாக உணவுகள்
பகுப்பு:இந்தியப் பண்பாடு
பகுப்பு:சார்க்கண்டின் பண்பாடு
மேகா மித்தல்

**மேகா மித்தல்** *(Megha Mittal)* (பிறப்பு 20 நவம்பர் 1976) என்பவர் இந்தியாவின் மேற்கு வங்காளத்தின் கொல்கத்தாவில் பிறந்த இவர் ஒரு ஆடை வடிவமைப்பு தொழில் முனைவோர் ஆவார். இவர் செருமனியின் ஆடை வடிவமைப்பு மற்றும் ஆடம்பர வகைக் குறியான எசுகாடாவின் முன்னாள் தலைவர் மற்றும் நிர்வாக இயக்குநர் ஆவார். இவர் இந்திய பணக்கார தொழிலதிபராகிய இலட்சுமி மித்தலின் மருமகள் ஆவார்.  

அவர் சூன் 2020 முதல் வார்டன் பள்ளியின்  ஆலோசகர்கள் குழுவில் உறுப்பினராக உள்ளார். 
அவரும் அவரது கணவர் ஆதித்யா மித்தலும்  இந்தியாவிலும் இங்கிலாந்திலும் உள்ள குழந்தைகள் ஆரோக்கியம் தொடர்பான தொண்டு நிறுவனங்களுக்கு தீவிரமாக நன்கொடை அளிக்கின்றனர்.
## கல்வி மற்றும் தொழில்
மேகா ஐதராபாத்தைச் சேர்ந்த மகேந்திர குமார் படோடியாவின் மகள் ஆவார். அவர் ஐதராபாத் பப்ளிக் பள்ளியில் தன்னுடைய பள்ளிப் படிப்பை முடித்தார். மித்தல் 1997 இல் வார்டன் ஸ்கூல் ஆஃப் பிசினசில் நிதியியலில் கவனம் செலுத்தி பொருளாதாரத்தில் இளங்கலைப் பட்டம் பெற்றார். பின்னர் இவர் கோல்ட்மேன் சாக்ஸ் முதலீட்டு வங்கியில் ஆராய்ச்சி துறையில் ஆய்வாளராக சேர்ந்தார். 2003 ஆம் ஆண்டில் அவர் லண்டலில் உள்ள இஞச்பால்ட் ஸ்கூல் ஆஃப் டிசைனில் கட்டடிக்கலை  உட்புற வடிவமைப்பில் முதுகலைப் பட்டம் பெற்றார். மித்தல் ஓர் ஆண்டிற்கு பிறகு கோல்ட்மேன் சாக்ஸை விட்டு வெளியேறினார். 

நவம்பர் 2009 இல் இவர் எஸ்காடவை கையகப்படுத்தி நிறுவனத்தைெ ஒரு நவீன ஆடம்பரம் மற்றும் வாழ்க்கை முறை மற்றும் வகைக் குறியீடாக மாற்றினார். 

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:இந்தியத் தொழிலதிபர்கள்
பகுப்பு:இந்தியாவின் முக்கிய குடும்பங்கள்
பகுப்பு:இந்தியப் பெண் தொழிலதிபர்கள்
பகுப்பு:ஐக்கிய அமெரிக்காவிலுள்ள பல்கலைக்கழகம் அல்லது கல்லூரி வாரியாக முன்னாள் மாணவர்கள்
பூலியா

**பூலியா** *(Bhulia)* என்பது இந்தியாவின் மேற்கு ஒடிசாவைத் தாயகமாகக் கொண்ட ஒரு இந்திய இந்துசமய சாதியாகும். ஆனால் இந்த சாதி அமைப்பு தற்போது ஒடிசா முழுவதும் காணப்படுகிறது.

நெசவாளர் சாதி அமைப்பில் பூலியாக்கள் உயர் நிலையில் உள்ளனர். அவர்களுக்கு உட்பிரிவுகள் இல்லை. இவர்கள்  துணிகளில் போடப்பட்ட வார்ப்பு அச்சு மற்றும் சாயம் போன்றவற்றால் முதன்மை பெற்றவர்களாக  அறியப்பட்ட ஒரு நெசவாளர் சாதியினர் ஆவர்.சாயத் தொழிலில் சிறப்பு பெற்றதால் சம்பல்புரி என்று அழைக்கப்படுகிறது.

பூலியா சாதியினர் அனைவரும் மெகர் என்ற குடும்பப்பெயரைப் பயன்படுத்துகின்றனர், எனவே சில சமயங்களில் பூலியா தாந்தி என்றும் குறிப்பிடப்படுகிறார்கள். தாந்தி என்பது அனைத்து நெசவாளர் சாதிகளுக்கும் பொதுவான சொல் ஆகும்.

## துணி
கப்டா எனப்படும் துணி, "தான்" என்றும் அழைக்கப்படுகிறது. இத்துணி பல்வேறு அளவுகளில் தயாரிக்கப்பட்ட  பருத்தி வகை  துணி ஆகும். பூலியா நெசவாளர்கள் நெசவில் இந்தத் துணியை நெய்து வந்தனர். இது முதன்மையாக இரவிக்கைகள் போன்ற பெண்களின் ஆடைகளுக்குப் பயன்படுத்தப்பட்ட ஒரு கைத்தறி நெசவால் நெய்யப்பட்ட உள்ளூர் துணியாகும்.

கன்னட மொழியில் "கப்டா என்பது ஒரு துணி வகையாகும்".

## மேற்கோள்கள்

பகுப்பு:இந்தியாவில் சாதிகள்
பகுப்பு:இந்தியாவில் கலைகள்
பகுப்பு:இந்தியக் கலை
பகுப்பு:இந்திய உடைகள்
பகுப்பு:வகை வாரியாகத் தொழில்கள்
பகுப்பு:பாக்கித்தானி உடைகள்
பகுப்பு:இந்தியாவில் நெசவுத் தொழில்
போங்கிர் சட்டமன்றத் தொகுதி

**போங்கிர் சட்டமன்றத் தொகுதி** (*Bhongir Assembly constituency*) என்பது இந்தியாவில் தெலங்காணா சட்டமன்றத்திற்கான ஓரு தொகுதியாகும். யதாத்ரி புவனகிரி மாவட்டத்தில் உள்ள 12 சட்டமன்றத் தொகுதிகளில் இதுவும் ஒன்றாகும். இது போங்கிர் மக்களவைத் தொகுதியின் ஒரு பகுதியாகும்.

தெலுங்கானா இராட்டிர சமிதி கட்சியின் பைலா சேகர் ரெட்டி 2014 சட்டமன்றத் தேர்தலிலும், 2018 சட்டமன்றத் தேர்தலில் இரண்டாவது முறையாகவும் வெற்றிப்பெற்றார். இந்திய தேசிய காங்கிரசின் கும்பம் அனில் குமார் ரெட்டி 2023 சட்டமன்றத் தேர்தலில் வெற்றி பெற்றார்.

## மண்டலங்கள்
தற்போது சட்டமன்ற தொகுதியில் பின்வரும் மண்டலங்கள் உள்ளன.

## சட்டப்பேரவை உறுப்பினர்கள்

## தேர்தல் முடிவுகள்

### 2023
ஆதாரம் 

### 2018

### 2014

## மேலும் காண்க
* போங்கிர்
* தெலங்காணா சட்டமன்றத் தொகுதிகளின் பட்டியல்

## மேற்கோள்கள்

பகுப்பு:தெலங்காணா சட்டமன்றத் தொகுதிகள்
பகுப்பு:தெலங்காணா அரசியல்
கும்பம் அனில் குமார் ரெட்டி

**கும்பம் அனில் குமார் ரெட்டி** (*Kumbam Anil Kumar Reddy*) என்பவர் தெலங்காணாவினைச் சேர்ந்த இந்திய அரசியல்வாதி ஆவார். இவர் 2023ஆம் ஆண்டு நடைபெற்றத் தெலங்காணா சட்டமன்றத் தேர்தலில் யதாத்ரி புவனகிரி மாவட்டத்தில் உள்ள போங்கிர் சட்டமன்றத் தொகுதியிலிருந்து தெலங்காணா சட்டமன்ற உறுப்பினராக தேர்ந்தெடுக்கப்பட்டார்.

## அரசியல் வாழ்க்கை
அனில் குமார் தனது அரசியல் வாழ்க்கையை இந்திய தேசிய காங்கிரசு கட்சியில் தொடங்கினார். இவர் 2018இல் போங்கிர் சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டுத் தோல்வியுற்றார். 60,000 க்கும் மேற்பட்ட வாக்குகளைப் பெற்று, 35.45 சதவீத வாக்குப் பங்கீட்டுடன் இவர் இரண்டாம் இடத்தைப் பிடித்தார். யதாத்ரி புவனகிர் மாவட்ட காங்கிரசு தலைவராக நியமிக்கப்பட்ட இவர், போங்கிர் மக்களவை உறுப்பினர் கோமடிரெட்டி வெங்கட் ரெட்டியின் செல்வாக்கினால் ஏற்பட்ட உள்ளூர் அரசியல் பிரச்சனை காரணமாக காங்கிரசு கட்சியினை விட்டு வெளியேறி, சூலை 24, 2023 அன்று முதலமைச்சர் க. சந்திரசேகர் ராவ் முன்னிலையில் ஆளும் பாரத் இராட்டிர சமிதி கட்சியில் சேர்ந்தார்.

ஆளும் பாரத் இராட்டிர சமிதி கட்சியில் சேர்ந்த இரண்டு மாதங்களுக்குப் பிறகு அனில் குமார் செப்டம்பர் 25 அன்று தெலங்காணா மாநில காங்கிரசு தலைவர் ரேவந்த் ரெட்டி முன்னிலையில் காங்கிரசு  கட்சிக்கு மாறினார். இவர் 2023 தெலங்காணா சட்டமன்ற தேர்தலில் போங்கிர் சட்டமன்றத் தொகுதியில் போட்டியிட்டு 26201 வாக்குகள் வித்தியாசத்தில் வெற்றி பெற்றார். இவர் பாரத் இராட்டிர சமிதி வேட்பாளர் பைல்லா சேகர் ரெட்டி தோற்கடித்தார்.

## மேற்கோள்கள்

பகுப்பு:1961 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
வேல்முருகன் போர்வெல்ஸ்

**வேல்முருகன் போர்வெல்ஸ்** (*Velmurugan Borewells*) என்பது 2014 ஆம் ஆண்டு வெளிவந்த இந்திய தமிழ்  காதல் நகைச்சுவைத் திரைப்படமாகும்.  கோபி எம்.பி இயக்கிய இப்படத்தில்  மகேஷ், கஞ்சா கறுப்பு, ஆருஷி, ரகசியா ஆகியோர் நடித்துள்ளனர்.

## நடிகர்கள்

*ரமேசாக மகேஷ் 
*வேல்முருகனாக கஞ்சா கறுப்பு 
*ஆருசி
*தனமாக ரகசியா 
*ஐ.டி. அரசன்
*பாண்டி
*தீப்பெட்டி கணேசன்
*ஓ. ஏ. கே. சுந்தர்
*கே. பி. ஜெகன்
*விவரிப்பாளராக சமுத்திரக்கனி 
*மனோபாலா
*மயில்சாமி
*சிங்கமுத்து
*இமான் அண்ணாச்சி
*திண்டுக்கல் அலெக்ஸ்
*பாவா இலட்சுமணன்
*வெங்கல்ராவ்

## தயாரிப்பு
*[[மலையன்]]* படத்தை இயக்கிய  கோபி இப்படத்தை இயக்கியுள்ளார்.  நகைச்சுவை நடிகர் கஞ்சா கறுப்பு இந்தப் படத்தின் மூலம் தயாரிப்பாளராக மாறி, படத்திற்காக ஒரு போர்வெல் லாரியை விலைக்கு வாங்கினார்.   *அழகன் அழகி* (2013) படத்தில் நடித்த ஆருஷி, இந்தப் படத்திலும் மகேஷ் நடித்த மற்றொரு வெளிவராத படமான *ஆதிதாளம்* படத்தில் இணைந்து பணியாற்றினார்.  கஞ்சா கறுப்புக்கு ஜோடியாக ரகசியா நடித்தார்.  இந்தப் படம் *[[லிங்கா]]* (2014) போன்ற கதைக்களத்தைக் கொண்டதாகக் கூறப்படுகிறது; இருப்பினும், இந்தப் படத்தின் கதைக்களம் அந்தப் படத்தின் ஈர்ப்பினால் உருவாக்கபடவில்லை என்று இயக்குனர் கோபி கூறினார். 

## இசை
இப்படத்திற்கு சிறீகாந்து தேவா இசையமைத்தார். படத்தின் இசை வெளியீட்டு விழாவில் அமீர், சமுத்திரக்கனி, ஏ. ஆர். முருகதாஸ், கரு. பழனியப்பன் ஆகியோர் கலந்து கொண்டனர்.  

"இந்தப் படத்தைத் தயாரித்த கஞ்சா கருப்பு நல்ல நகைச்சுவையுடன் தனது பங்களிப்பைச் செய்துள்ளார். ஸ்ரீகாந்த் தேவாவின் இசையில் பாடல்கள் நன்றாக உள்ளன. ஒரு சாதாரண கிராமத்து கதையை அழகான திரைக்கதையில் படமாக்கியதற்காக இயக்குனர் எம். பி. கோபியைப் பாராட்டலாம்" என்று *[[தினத்தந்தி|ஐஃபிளிக்ஸ்]]* விமர்சகர் எழுதினார்.  *[[தினமலர்|தினமலரின்]]* விமர்சகர் ஒருவர், "படம் தேவையில்லாமல் சளிப்பைத் தராதது ஆறுதல்" என்று குறிப்பிட்டார், அதே நேரத்தில் நடிப்பு, இசை, ஒளிப்பதிவு ஆகியவற்றையும் பாராட்டினார்.  *[[மாலை மலர்|மாலைமலரைச்]]* சேர்ந்த ஒரு விமர்சகர் படத்தை வேடிக்கையானதாக குறிப்பிட்டார். 

## சர்ச்சை
படம் வணிகரீதியாக தோல்வியடைந்ததால், கஞ்சா கருப்பு கடனில் மூழ்கினார்.  படத் தயாரிப்பின் போது, பணம் இல்லாததால் படம் பாதியில் நின்றுவிட்டது. கஞ்சா கருப்பு தனது நிலத்தை வங்கியில் அடமானம் வைத்து படத்தை முடித்தார். படத்தை வெளியிட்டபிறகு நிலத்தை மீட்டுத் தருவதாக கூறி அதன்படி செய்யாத கோபி மற்றும் நிர்வாக இயக்குனர் கலையப்பன் மீது அவர் புகார் தெரிவித்தார். 

## மேற்கோள்கள்

பகுப்பு:2014 தமிழ்த் திரைப்படங்கள்
மசாலா பூரி

**மசாலா பூரி அல்லது மசல் புரி** *(Masala puri, or Masalpuri)* என்பது இந்தியாவின் சிற்றுண்டி வகைகளில் உள்ள ஒரு உணவாகும். இது குறிப்பாக இந்தியாவின் தென் மாநிலமான கருநாடகாவில் பிரசித்தி பெற்றதாக உள்ளது. ஒர வகை சாட் ஆன இந்த உணவு மைசூர் பகுதியில் தோன்றியதாகும். தற்போது இந்திய துணைக்கண்டம் முழுவதும் அனைவரும் அறிந்த சிற்றுண்டியாகிவிட்டது. பொதுவாக காரமாக இருந்தாலும் தேவைக்கேற்ப இந்த உணவை இனிப்பாகவும் செய்யலாம்.

## தயாரிக்கும் முறை

நொறுக்கப்பட்ட பூரிகள், பொரி, பச்சைப் பட்டாணி,  மிளகாயத்தூள்,  கரம் மசாலா, சாட் மசாலா, கொத்தமல்லித்தூள் போன்றவற்றால் செய்யப்பட்ட சூடான மசாலா குழம்பில் ஊறவைக்கப்படுகின்றன. பின்னர் சிறிய வெங்காயம் மற்றும் தக்காளித் துண்டுகள் கொத்தமல்லி இலைகள் மற்றும் சேவ் ஆகியவை மேலே சேர்க்கப்பட்டு உணவு பரிமாறப்படுகிறது.  சில சமயங்களில் கேரட் துருவல்கள் சேர்க்கப்படுகின்றன. ஆனால் அவை தேவையில்லை. 

## மேலும் காண்க
*  பானி 
*  செவ் 
*  தயிர் 
*  இந்திய துணைக்கண்டத்தின் சிற்றுண்டி உணவுகளின் பட்டியல்

## மேற்கோள்கள்

பகுப்பு:இந்திய நொறுக்குத்தீனி வகைகள்
பகுப்பு:துரித உணவு வகைகள்
பகுப்பு:இந்திய உணவுகள்
இரா. செந்தில்குமார்

**இரா. செந்தில்குமார்** (*R. Senthilkumar*)(பிறப்பு 1981) புதுச்சேரியினைச் சேர்ந்த இந்திய அரசியல்வாதி ஆவார். புதுச்சேரி மாவட்டத்தில் உள்ள பாகூர் சட்டமன்றத் தொகுதியிலிருந்து புதுச்சேரி சட்டமன்ற உறுப்பினராக உள்ளார். இவர் 2021 புதுச்சேரி சட்டப்பேரவை தேர்தலில் திராவிட முன்னேற்றக் கழகத்தை பிரதிநிதித்துவப்படுத்தி வெற்றி பெற்றார்.

## இளமையும் கல்வியும்
குமார் புதுச்சேரி மாவட்டத்தின் பாகூரைச் சேர்ந்தவர். இவர் இராமநாதன் என்பவரின் மகன் ஆவார். அமெரிக்கா பிலடெல்பியா உள்ள டிரெக்சல் பல்கலைக்கழகத்தில் எம். எஸ், பி. இ, எல். எல். பி முடித்துள்ளார். இவரது மனைவி வணிகத்தை கவனித்து வருகிறார்.

## அரசியல்
2021 புதுச்சேரி சட்டப்பேரவைத் தேர்தலில் திராவிட முன்னேற்றக் கழகத்தை பிரதிநிதித்துவப்படுத்தி பாகூர் சட்டமன்றத் தொகுதியில் போட்டியிட்டு குமார் வெற்றி பெற்றார். இவர் 11,789 வாக்குகளைப் பெற்று, தனது நெருங்கிய போட்டியாளரான அகில இந்திய என். ஆர். காங்கிரசின் என். தனவேலுவை 201 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:புதுச்சேரி மாவட்ட நபர்கள்
பகுப்பு:1981 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
மைதிலி-போச்புரி அகாடமி

**மைதிலி போச்புரி அகாடமி** (*Maithili-Bhojpuri Academy*)  இந்தியாவின் தலைநகரம் தில்லியில்  அரசாங்கத்தின் கீழ் உள்ள ஒரு தன்னாட்சி பண்பாட்டு நிறுவனமாகும். குறிப்பாக தில்லியில் வசிக்கும் மைதிலி மற்றும் போச்புரி மொழி பேசுபவர்களிடையே, மைதிலி மற்றும் போச்புரி மொழிகளின் இலக்கியம், நாட்டுப்புற மரபுகள் மற்றும் பண்பாட்டு  பாரம்பரியத்துடன், மேம்படுத்துதல், பாதுகாத்தல் மற்றும் மேம்பாட்டிற்காக இந்த அகாடமி அர்ப்பணிக்கப்பட்டுள்ளது.

## வரலாறு.
மைதிலி-போச்புரி அகாடமி 2008 ஆம் ஆண்டில் தில்லி அரசால் நிறுவப்பட்டது. தேசிய தலைநகர் பிராந்தியத்தில் மைதிலி மற்றும் போச்புரி மொழி பேசுபவர்களின் கணிசமான மக்கள்தொகையையும், இந்த மொழிகளைப் பாதுகாக்கவும் மேம்படுத்தவும் நிறுவன ஆதரவின் அவசியத்தையும் அங்கீகரித்து 2008 ஆம் ஆண்டின் தொடக்கத்தில் தில்லி அமைச்சரவை அகாடமியை நிறுவ முடிவு செய்தது.

அகாடமியை அமைப்பதற்கான முதல் அதிகாரப்பூர்வ அறிவிப்பு  2008 ஆம் ஆண்டு ஏப்ரல் மாதம் 3 ஆம் தேதியன்று வெளியிடப்பட்டது. இதன் நிர்வாகக் குழுவின் தொடக்கக் கூட்டம்  2008 ஆம் ஆண்டு ஏப்ரல் மாதம் 21 ஆம் தேதியன்று  நடைபெற்றது. நிறுவப்பட்டதிலிருந்து, அகாடமி தில்லி அரசிடமிருந்து நிதி உதவியைப் பெறும் ஒரு தன்னாட்சி அமைப்பாக செயல்பட்டு வருகிறது.

## குறிக்கோள்கள்
அகாடமியின் நோக்கங்கள் பின்வருமாறு:

* மைதிலி மற்றும் போச்ரி மொழிகளை மேம்படுத்துதல்
* இலக்கிய உருவாக்கம், ஆராய்ச்சி மற்றும் புலமைப்பரிசில் ஆகியவற்றை ஊக்குவித்தல்
* நாட்டுப்புற பாரம்பரியம், கலை நிகழ்ச்சிகள் மற்றும் பண்பாட்டுப்  பாரம்பரியத்தை பாதுகாத்தல்
* புத்தகங்கள், பத்திரிகைகள் மற்றும் பிற இலக்கியப் படைப்புகளை வெளியிடுதல்
* கருத்தரங்குகள், பட்டறைகள் மற்றும் கலாச்சார நிகழ்ச்சிகளை ஏற்பாடு செய்தல் 

## செயல்பாடுகள்
மைதிலி-போச்புரி அகாடமி, கவிதை வாசிப்புகள், நாடக அரங்கேற்றங்கள், நாட்டுப்புற இசை மற்றும் நடன நிகழ்ச்சிகள், கல்விசார் கருத்தரங்குகள் போன்ற பண்பாட்டு மற்றும் இலக்கிய நிகழ்வுகளைத் தொடர்ந்து நடத்தி வருகிறது. 2008 மற்றும் 2013-ஆம் ஆண்டுகளுக்கு இடைப்பட்ட காலத்தில், செவ்வியல் மற்றும் சமகால மைதிலி மற்றும் போச்புரி இலக்கியம் மற்றும் நாடகக் கலைகளை முன்னிலைப்படுத்தும் வகையிலான பல்வேறு நிகழ்ச்சிகளை இந்த அகாடமி நடத்தியது; இதில் 'பிதேசியா' போன்ற பாரம்பரிய போச்புரி நாடகங்களின் அரங்கேற்றங்களும் அடங்கும்.

எழுத்தாளர்கள், ஆராய்ச்சியாளர்கள் மற்றும் வளர்ந்து வரும் இலக்கியக் குரல்களுக்கு ஆதரவளிக்க அகாடமி வெளியீட்டு நடவடிக்கைகளை மேற்கொள்கிறது மற்றும் மைதிலி மற்றும் போச்புரி மொழிகளில் புத்தகங்கள் மற்றும் இலக்கிய பத்திரிகைகளை வெளியிடுகிறது.

## நிர்வாகம்
தில்லி அரசின் நிதியுதவியுடன் செயல்படும் தன்னாட்சி அமைப்பாக இந்த அகாடமி செயல்படுகிறது. இதன் தலைமையகம் புது தில்லியின் பகர்கஞ்சில் உள்ள ஆரம் பாக் லேனில் உள்ள அபூர்த்தி பவனில் அமைந்துள்ளது.

## கல்வி முயற்சிகள்
முறையான கல்வியில் பிராந்திய மொழிகளின் இருப்பை வலுப்படுத்துவதை நோக்கமாகக் கொண்ட முன்முயற்சிகளுக்கு அகாடமி ஆதரவளித்துள்ளது. தில்லி அரசுடன் இணைந்து, தில்லி அரசுப் பள்ளிகளில் 8 முதல் 12 ஆம் வகுப்பு வரை மாணவர்களுக்கு மைதிலி ஒரு விருப்ப பாடமாக வழங்க அனுமதிக்கும் நடவடிக்கைகள் எடுக்கப்பட்டன.

## மேலும் காண்க

* போச்புரி மொழி
* மைதிலி மொழி

## மேற்கோள்கள்

பகுப்பு:தில்லி அரசு
பகுப்பு:இந்திய மொழிகள்
தி பெசுட் எக்சோடிக் மேரிகோல்டு ஓட்டல்

**தி பெசுட் எக்சோடிக் மேரிகோல்டு ஓட்டல்** (*The Best Exotic Marigold Hotel*) என்பது 2011 ஆம் ஆண்டு வெளிவந்த ஆங்கில நகைச்சுவை நாடகத் திரைப்படமாகும். இத்திரைப்படத்தை ஜான் மேடன் என்பவர் இயக்கியுள்ளார். டெபோரா மொக்காச் என்பவர் 2004 ஆம் ஆண்டு எழுதிய 'தீசு ஃபூலிசு திங்க்சு' (These Foolish Things) என்ற புதினத்தைத் தழுவி, இதன் திரைக்கதை அமைக்கப்பட்டுள்ளது.இந்தியாவின் இராசத்தான் மாநிலத்திலுள்ள செய்ப்பூர், உதய்பூர் ஆகிய இடங்களில், இத்திரைப்படம் பெரும்பாலும் படமாக்கப்பட்டது. பிப்ரவரி 24, 2012 அன்று இங்கிலாந்தில் வெளியான இப்படம், கருத்துரை அடிப்படையிலும், வசூல் அடிப்படையிலும் பெரும் வெற்றியைப் பெற்றது.

## படக்கரு
இங்கிலாந்தில் இருந்து ஓய்வு பெற்ற முதியவர்கள் சிலர், இணையவழி பார்த்த கவர்ச்சியான விளம்பரத்தை நம்பி, தங்களின் ஓய்வுக்காலத்தை வசதியாகக் கழிக்க, இந்தியாவில் உள்ள செய்ப்பூருக்குச் செல்கிறார்கள். ஆனால் அவர்கள் அங்கு சென்றடைந்ததும், 'தி பெசுடு எக்சோடிக் மேரிகோல்டு ஓட்டல்' என்ற அந்த தங்கும் விடுதி விளம்பரத்தில் காட்டியபடி இல்லாமல், மிகவும் சிதிலமடைந்து இருப்பதைக் கண்டு அதிர்ச்சியடைகிறார்கள். அந்த விடுதியை நிர்வகிக்கும் சோனி கபூர் என்ற இளைஞனின் அதீத ஆர்வமும், அவனது திட்டங்களுக்கு அவனது கண்டிப்பான தாய் முட்டுக்கட்டை போடுவதும், பல நகைச்சுவையான சூழ்நிலைகளை உருவாக்குகின்றன.

இந்தியக் கலாச்சாரத்தை ஆரம்பத்தில் வெறுக்கும் முரியல், தனக்குக் கிடைக்கும் விசித்திரமான உணவு வகைகளையும், வசதிகளையும் கண்டு எரிச்சலடையும் காட்சிகள், பார்வையாளர்களைச் சிரிக்க வைக்கின்றன. அதேசமயம், தங்களுக்குப் புதிய துணையைத் தேடும் நார்மனும், மேட்ச்சும் ஆகியோர் இந்தியர்களின் வாழ்க்கை முறைக்குள் நுழைய முயற்சிக்கும்போது, நடக்கும் குழப்பங்கள் கதையின் நகைச்சுவையைக் கூட்டுகின்றன. கலாச்சார அதிர்ச்சியால் ஏற்படும் குழப்பங்கள் ஒருபுறம் இருந்தாலும், அவர்கள் ஒவ்வொருவரும் தங்களின் தனிப்பட்ட பிரச்சினைகளை மறந்து, இந்த புதிய சூழ்நிலைக்கு நகைச்சுவையோடும் நேர்மறையான எண்ணத்தோடும் எப்படிப் பழகுகிறார்கள் என்பதே கதையின் முக்கிய அம்சமாகும்.

நிதி நெருக்கடியால் விடுதியை மூட வேண்டிய நிலை வரும்போது, முரியல் தனது அனுபவத்தின் மூலம் சோனிக்கு உதவி செய்து அந்த விடுதியைக் காப்பாற்றுகிறாள். இறுதியாக, சில முதியவர்கள் மட்டும் தங்களின் சொந்த நாட்டிற்குத் திரும்ப, மற்றவர்கள் இந்தியாவிலேயே தங்களின் மகிழ்ச்சியான வாழ்க்கையைத் தொடர்கின்றனர். முதுமையிலும் வாழ்க்கைக்கான புதிய நம்பிக்கையையும் காதலையும் கண்டுபிடிக்க முடியும் என்பதை இப்படம் மிகவும் நகைச்சுவையாகவும், உணர்வுபூர்வமாகவும் சொல்கிறது.

## மேற்கோள்கள்

பகுப்பு:2011 ஆங்கிலத் திரைப்படங்கள்
சான்வேர் சட்டமன்றத் தொகுதி

**சான்வேர் சட்டமன்றத் தொகுதி** *(Sanwer Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது இந்தோர் மாவட்டத்தில் அமைந்துள்ளது. சான்வேர், இந்தூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
சௌகான் விக்டோரியா வடை

**சௌகான் விக்டோரியா வடை** *(Chauhan Victoria Vada)* என்பது இந்தியாவின் கொல்கத்தா நகரில் உள்ள காமாக் தெரு வர்தான் சந்தையில் அமைந்துள்ள ஒரு உணவுக் கடையாகும்.

உத்தரப் பிரதேசத்தின்  இவுன்பூர்  மாவட்டத்தைச் சேர்ந்த *பத்ரிநாத் சௌகான்* என்பவரால் 1950ஆம் ஆண்டில் இந்தக் கடை தொடங்கப்பட்டது. அவரது மகன் இராசேந்திர பிரசாத் சௌகான் இந்தக் கடையை மூன்று பத்தாண்டுகளாக நிர்வகித்து வந்தார். தற்போது அவரது பேரன்களான அனுராக், பங்கசு, அபினவ் மற்றும் தீபக் சௌகான் ஆகியோர் இந்தத் தொழிலை நடத்தி வருகின்றனர். இந்த இடத்திற்கு வருவதற்கு முன்பு, இந்தக் கடை விக்டோரியா நினைவிடத்தின் முன்புறத்தில் அமைந்திருந்தது.[சான்று தேவை]

இராசத்தானி பருப்பு வடையைப் போன்ற ஒரு சிற்றுண்டியான விக்டோரியா வடைக்காக இவர்கள் அறியப்படுகிறார்கள். காலனித்துவத்திற்குப் பிந்தைய காலத்தில் பிரித்தானிய குடியிருப்பாளர்களிடையே இது ஒரு பிரபலமான சிற்றுண்டியாக இருந்தது. 2013ஆம் ஆண்டில், பிரித்தானிய பிரதமர் டேவிட்டு கேமரன் இந்த உணவைச் சுவைப்பதற்காக இந்தக் கடைக்கு வருகை தந்தார்.

## மேற்கோள்கள்

பகுப்பு:உணவுகள்
பகுப்பு:நாடுகள் வாரியாக உணவுகள்
பகுப்பு:இந்திய நொறுக்குத்தீனி வகைகள்
பகுப்பு:சிற்றுண்டி உணவுகள்
பகுப்பு:இந்திய நகரம் வாரியாக பண்பாடு
பகுப்பு:மேற்கு வங்கத்தின் பண்பாடு
பகுப்பு:கொல்கத்தா
நோன்பு கஞ்சி

**நோன்பு கஞ்சி** *(Nombu kanji)* என்பது பருப்பு, அரிசி மற்றும் தேங்காய் பால் ஆகியவற்றால் செய்யப்படும் ஒரு கஞ்சி. தென்னிந்தியாவில் இது ரமலான் மாதத்தில் மாலையில் நோன்பு திறப்பதற்காக செய்யப்படுகிறது.
## மேற்கோள்கள்

பகுப்பு:இந்திய உணவுகள்
பகுப்பு:தமிழ்நாட்டு உணவு வகைகள்
ஆத்ரீசு வரதன்

**ஆத்ரீசு வரதன்** (Adrish Bardan)  இந்தியாவைச் சேர்ந்த ஒரு வங்காள மொழி அறிவியல் புனைகதை எழுத்தாளர், ஆசிரியர் மற்றும் மொழிபெயர்ப்பாளர் ஆவார்.

## தொழில்
ஆத்ரீசு வரதன் 1932 ஆம் ஆண்டு திசம்பர் மாதம் 1 அன்று பிரித்தானிய  இந்தியாவின் கல்கத்தாவில் பிறந்தார். கல்கத்தா பல்கலைக்கழகத்தில் இளநிலை அறிவியல் பட்டம் பெற்றார். பெங்களூரில் உள்ள ஒரு தனியார் நிறுவனத்தில் கொள்முதல் மேலாளராக தனது வாழ்க்கையைத் தொடங்கினார். பணியை விட்டு விலகல்  செய்த பிறகு வரதன் துப்பறியும் கதைகள் மற்றும் அறிவியல் புனைகதைகளை எழுதத் தொடங்கினார். இவரது படைப்பான துப்பறியும் *இந்திரநாத் ருத்ரா*, பெண் துப்பறியும் *நாராயணி* மற்றும் பேராசிரியர் *நட் போல்டு சக்ரா* ஆகியவை வங்காள வாசகர்களிடையே பெரும் புகழைப் பெற்றன. 1963 ஆம் ஆண்டில் வரதன் இந்தியாவின் முதல் அறிவியல் புனைகதை இதழான *ஆச்சார்யா* வை தொகுத்தார். பெண்டாசுட்டிக் பத்திரிகையின் ஆசிரியரும் ஆனார். வங்காளமொழி அறிவியல் புனைகதை இலக்கியத்தில்  இவர் செய்த பங்களிப்புகளுக்காக கிசோர் கியான் பிக்கன் புரசுகர், சுதீந்திரநாத் ரகா விருதுகளைப் பெற்றார். வரதன் அறிவியல் புனைகதை திரைப்பட சங்கத்தின் நிறுவனர் செயலாளராகவும் இருந்தார்.

## மரணம்.
2019 ஆம் ஆண்டு சனவரி மாதத்தில் வரதன் உடல்நிலை காரணமாக நில் ரத்தன் சிர்கார் மருத்துவக் கல்லூரி மற்றும் மருத்துவமனையில் அனுமதிக்கப்பட்டார். இவர் தனது சொந்த குடியிருப்பில்  2019  ஆம் ஆண்டு மே மாதம் 21 ஆம் தேதியன்று  தனது 87 வயதில் இறந்தார்.

## விருதுகள்

* *சுதீந்திரநாத் ரகா புரசுகர்*
* *கிசோர் ஜான்-பிச்னன் புரசுகர்*
* *தினேசு சந்திர சிமிருதி புரசுகர்*
* *மௌமச்சி சிமிருதி புரசுகர்*
* *ரோட்டரி சிமிருதி புரசுகார்*
* *கல்பபீச சம்மானா*

## மேற்கோள்கள்

பகுப்பு:கொல்கத்தா எழுத்தாளர்கள்
பகுப்பு:வங்காள எழுத்தாளர்கள்
பகுப்பு:2019 இறப்புகள்
பகுப்பு:1932 பிறப்புகள்